CELEX: C2007/269/92
Language: et
Date: 2007-11-10 00:00:00
Title: Kohtuasi T-322/07: 27. augustil 2007 esitatud hagi — Kenitex Química versus Siseturu Ühtlustamise Amet — Chemicals International (Kenitex TINTAS A qualidade da cor)

10.11.2007   
            
            
               ET
            
            
               Euroopa Liidu Teataja
            
            
               C 269/51
            
         27. augustil 2007 esitatud hagi — Kenitex Química versus Siseturu Ühtlustamise Amet — Chemicals International (Kenitex TINTAS A qualidade da cor)
   (Kohtuasi T-322/07)
   (2007/C 269/92)
   Hagiavaldus esitati portugali keeles
   Pooled
   
      Hageja: Kenitex Quimíca, S.A. (Manique, Estoril, Portugal) (esindaja: advokaat M. Pardete Reis)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Chemicals International Establishment
   Hageja nõuded
   
               —
            
            
               tühistada ühtlustamisameti neljanda apellatsioonikoja tühistamismenetluses nr 879 C 001553742/1 (ühenduse kaubamärgi registreering nr 1553742) 19. juunil 2007 tehtud otsus, millele vastab apellatsioonimenetluse number R 330/2006-4 ning millest teavitati hagejat 25. juuni 2007. aasta faksiga, millega tunnistati 13. märtsil 2000 taotletud ja 22. mail 2001 registreeritud ühenduse kaubamärk nr 1553742 „KENITEX TINTAS A QUALIDADE DA COR” kehtivaks;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   Hageja taotlusel registreeriti 22. mail 2001 ühenduse kujutismärk „KENITEX TINTAS A QUALIDADE DA COR” kaupadele, mis kuuluvad Nizza kokkuleppe klassidesse 1, 2 ja 19 (Tööstuses kasutatavad keemiatooted, tehisvaigud, värvid, värnitsad, lakid; lahustid; looduslikud vaigud, maalijatele mõeldud metallid; mittemetallist ehitusmaterjalid, asfaltsillutis, -katte; teeohutustarindid; ehitusklaas).
   Chemical International Establishment taotles ühenduse kaubamärgi tühistamist ning tugines seejuures varasematele siseriiklikele kujutismärkidele „Kenitex”, mis on Portugalis registreeritud klassi 2 kuuluvatele kaupadele (dekoratiivvärvid), Prantsusmaal registreeritud klassidesse 2 ja 19 kuuluvatele kaupadele (mitmevärviline hoonete välisviimistlus) ja Beneluxi riikides registreeritud klassidesse 1, 2, 17 ja 19 kuuluvatele kaupadele (mittesüttivad ja veekindlad kaubad, värvid ja katted).
   Tühistamisosakond rahuldas tühistamistaotluse ning apellatsioonikoda jättis selle otsuse peale esitatud kaebuse rahuldamata põhjusel, et segiajamine on asjaomaste kaupade ja tähiste sarnasust arvestades tõenäoline.
   Hageja viitab nõukogu määruse (EÜ) nr 40/94 (1) artikli 8 lõike 1 punkti b rikkumisele seetõttu, et kahe asjaomase tähise segiajamine ei ole tõenäoline ning kuna hageja tähis vastab tema ärinimele ning Portugali Instituto Nacional de Propriedade Industrial'is registreeritud ettevõtja nimele.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).